pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ร่วมขับเคลื่อนมติสมัชชาเครือข่ายคนพิการระดับชาติ ครั้งที่ 2 หนุนการเข้าถึงสิทธิสวัสดิการอย่างเท่าเทียม
วันศุกร์ที่ 28 เมษายน 2566
พม. ร่วมขับเคลื่อนมติสมัชชาเครือข่ายคนพิการระดับชาติ ครั้งที่ 2 หนุนการเข้าถึงสิทธิสวัสดิการอย่างเท่าเทียม
พม. ร่วมขับเคลื่อนมติสมัชชาเครือข่ายคนพิการระดับชาติ ครั้งที่ 2 หนุนการเข้าถึงสิทธิสวัสดิการอย่างเท่าเทียม
วันนี้ (28 เม.ย. 66) เวลา 11.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานปิดการประชุมเพื่อขับเคลื่อนมติสมัชชาเครือข่ายคนพิการระดับชาติ ครั้งที่ 2 (พ.ศ. 2565 – 2567 ) โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ กล่าวรายงาน พร้อมด้วย ผู้แทนองค์กรคนพิการ คนพิการ ผู้ดูแลคนพิการ หน่วยงานภาครัฐ ภาคเอกชน และองค์กรเครือข่ายผู้ปฏิบัติงานด้านคนพิการ จํานวน 150 คน เข้าร่วมประชุม ณ โรงแรมทีเค พาเลซ แอนด์ คอนเวนชั่น กรุงเทพมหานคร
นายอนุกูล กล่าวว่า ปัจจุบัน ประเทศไทยมีคนพิการที่มีบัตรประจําตัวคนพิการ จํานวนกว่า 2 ล้านคน คิดเป็นร้อยละ 3.20 ของประชากรทั่วประเทศ ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ในฐานะหน่วยงานหลักของภาครัฐที่ขับเคลื่อนการดําเนินงานด้านคนพิการ รวมถึงบูรณาการความร่วมมือกับทุกภาคีเครือข่าย เพื่อพัฒนาศักยภาพ สร้างโอกาส ความเป็นธรรม ความเสมอภาคในสังคม รวมถึงการส่งเสริมและพัฒนาคุณภาพชีวิตคนพิการให้เข้าถึงสิทธิ สวัสดิการอย่างเท่าเทียมและทั่วถึง
นายอนุกูล กล่าวต่อไปว่า การประชุมเพื่อขับเคลื่อนมติสมัชชาเครือข่ายคนพิการระดับชาติ ครั้งที่ 2 (พ.ศ. 2565 – 2567 ) เป็นเวทีการชี้แจงแนวทางการขับเคลื่อนประเด็นสมัชชาคนพิการระดับชาติ ครั้งที่ 2 (พ.ศ. 2565 – 2567) ให้กับเครือข่ายคนพิการ องค์กรด้านคนพิการ และหน่วยงานที่เกี่ยวข้อง โดยมีการนําผลจากการติดตามการดําเนินงาน ปัญหา และอุปสรรคในการขับเคลื่อนงานด้านคนพิการในครั้งที่ 1 มาปรับปรุง และกําหนดเป็นประเด็นสมัชชาเครือข่ายคนพิการระดับชาติ ครั้งที่ 2 (พ.ศ. 2565 – 2567) ทั้งนี้ ผลจากการเก็บข้อมูลสามารถจัดลําดับความสําคัญได้ 5 ประเด็น คือ ประเด็นที่ 1 การเข้าถึงสิทธิ สวัสดิการและใช้ประโยชน์จากสิ่งอํานวยความสะดวกสําหรับคนพิการ ประเด็นที่ 2 การส่งเสริมการมีงานทําและการประกอบอาชีพอิสระสําหรับคนพิการ ประเด็นที่ 3 การพัฒนาและเชื่อมโยงระบบฐานข้อมูลด้านคนพิการ (Big Data) ประเด็นที่ 4 การเข้าถึงระบบการรักษาพยาบาลและการฟื้นฟูสมรรถภาพคนพิการ และประเด็นที่ 5 การเข้าถึงระบบการศึกษาของคนพิการ
นายอนุกูล กล่าวเพิ่มเติมว่า การประชุมครั้งนี้ เกิดจากการมีส่วนร่วมของภาคีเครือข่ายทุกภาคส่วน ในการกําหนดนโยบายที่ตอบสนองต่อความต้องการของคนพิการ ซึ่งทุกท่านที่เข้าร่วมประชุมในวันนี้ ถือเป็นกลไกในการร่วมขับเคลื่อนงานด้านคนพิการ ที่ได้กําหนดตามประเด็นสมัชชา 5 ประเด็น โดยจะเป็นการขับเคลื่อนงานที่มุ่งหวังผลในระยะ 2 ปี คือ ปี 2566 – 2567 ทั้งนี้ ตนหวังเป็นอย่างยิ่งว่าทุกท่านจะได้นําข้อเสนอตามมติสมัชชาฯ ครั้งนี้ ไปขับเคลื่อนให้เกิดผลอย่างเป็นรูปธรรม เพื่อให้คนพิการได้รับประโยชน์สูงสุด และร่วมเป็นพลังในการขับเคลื่อนงานด้านคนพิการ เพื่อให้คนพิการสามารถเข้าถึงสิทธิได้อย่างเท่าเทียม และเป็นธรรมต่อไป
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-รปอ.ณัฏฐิญา เป็นประธาน เฟ้นหาผู้แทนสมาชิก กบข. ของกระทรวงอุตสาหกรรม
วันศุกร์ที่ 28 เมษายน 2566
28/04/2566
รปอ.ณัฏฐิญา เป็นประธาน เฟ้นหาผู้แทนสมาชิก กบข. ของกระทรวงอุตสาหกรรม
รปอ.ณัฏฐิญา เป็นประธาน เฟ้นหาผู้แทนสมาชิก กบข. ของกระทรวงอุตสาหกรรม
วันที่ 26 เมษายน 2566 เวลา 13.30 น. นางสาวณัฏฐิญา เนตยสุภา รองปลัดกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เป็นประธานการประชุมการเลือกผู้แทนสมาชิกกองทุนบําเหน็จบํานาญข้าราชการของกระทรวงอุตสาหกรรม ครั้งที่ 1/2566 เพื่อพิจารณาคัดเลือกข้าราชการพลเรือนในสังกัดกระทรวงอุตสาหกรรม ที่เป็นสมาชิกกองทุนบําเหน็จบํานาญข้าราชการ (กบข.) จํานวน 1 คน ประกอบด้วย นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางสุชาดา โพธิ์เจริญ รองอธิบดีกรมส่งเสริมอุตสาหกรรม นายสุนทร แก้วสว่าง ผู้อํานวยการกองกฎหมาย กรมโรงงานอุตสาหกรรม และนายนฤบดินทร์ วุฒิวรรณ เลขานุการกรม สํานักงานมาตรฐานผลิตภัณฑ์อุตสาหกรรม เพื่อเป็นผู้แทนกระทรวงอุตสาหกรรม เข้ารับการคัดเลือกเป็นผู้แทนสมาชิกในคณะอนุกรรมการสมาชิกสัมพันธ์ ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม การคัดเลือกดังกล่าว ได้ดําเนินการคัดเลือกผู้แทนสมาชิก กบข. ของกระทรวงอุตสาหกรรม ตามหลักเกณฑ์และวิธีการที่ กพ. กําหนดไว้ โดยการลงคะแนนเสียงจากผู้แทนสมาชิก กบข. ของแต่ละหน่วยงาน
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นำทีม MIND ลงพื้นที่อาคารนารายณ์ เตรียมแผนจัดกิจกรรม “จิตอาสา” เนรมิตภูมิทัศน์ครั้งใหญ่ เน้นการใช้พื้นที่ให้เกิดประโยชน์สูงสุด
วันศุกร์ที่ 28 เมษายน 2566
28/04/2566
รองปลัดฯ ณัฏฐิญา นําทีม MIND ลงพื้นที่อาคารนารายณ์ เตรียมแผนจัดกิจกรรม “จิตอาสา” เนรมิตภูมิทัศน์ครั้งใหญ่ เน้นการใช้พื้นที่ให้เกิดประโยชน์สูงสุด
รองปลัดฯ ณัฏฐิญา นําทีม MIND ลงพื้นที่อาคารนารายณ์ เตรียมแผนจัดกิจกรรม “จิตอาสา” เนรมิตภูมิทัศน์ครั้งใหญ่ เน้นการใช้พื้นที่ให้เกิดประโยชน์สูงสุด
วันที่ 27 เมษายน 2566 เวลา 16.00 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วยนายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม พร้อมด้วยผู้บริหาร และเจ้าหน้าที่ MIND ลงสํารวจพื้นที่อาคารนารายณ์ สโมสรกระทรวงอุตสาหกรรม เพื่อเตรียมการจัดกิจกรรม “จิตอาสา” โดยสํารวจความเรียบร้อยภายในอาคารนารายณ์ บริเวณพื้นที่จอดรถอาคารนารายณ์ และชั้น 1 – 4 สําหรับเตรียมการจัดกิจกรรมจิตอาสา ทําความสะอาดครั้งใหญ่ภายในอาคารทั้งหมด
นอกจากนี้ ยังได้สํารวจพื้นที่โซนรับประทานอาหาร ซึ่งเป็นพื้นที่ที่ยังดําเนินการปรับปรุงไม่แล้วเสร็จ โดยสํานักงานปลัดกระทรวงอุตสาหกรรม และกรมโรงงานอุตสาหกรรม เตรียมแผนการปรับปรุงและซ่อมแซมพื้นที่ดังกล่าว เพื่อให้ผู้ประกอบการร้านค้าเข้ามาเช่าพื้นที่จําหน่ายอาหารต่าง ๆ สําหรับเป็นสวัสดิการให้กับข้าราชการ พนักงาน และเจ้าหน้าที่กระทรวงอุตสาหกรรม รวมถึงบุคคลภายนอก ได้รับประทานอาหารในราคาที่เหมาะสม ถูกสุขลักษณะ และมีคุณภาพต่อไป
รัฐบาลไทย-ข่าวทำเนียบรัฐบาล-รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
วันศุกร์ที่ 28 เมษายน 2566
28/04/2566
รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
วันนี้ 27 เมษายน 2566 นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการเทคโนโลยีสารสนเทศกระทรวงอุตสาหกรรม ครั้งที่ 2/2566 โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และหน่วยงานที่เกี่ยวข้อง เข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
การประชุมดังกล่าว เพื่อหารือแนวทางการประยุกต์ใช้ ECO Sticker การจัดกิจกรรม KM Sharing x CIO Meeting (KMCi) ในหัวข้อ การบริหารจัดการครุภัณฑ์ด้วยระบบพัสดุอิเล็กทรอนิกส์ การรายงานชุดข้อมูลของหน่วยงานภายในสังกัด อก. เพื่อใช้ในการแลกเปลี่ยนเชื่อมโยงภายใน อก. (DATA LAKE) และสถานการณ์ให้บริการระบบ i-Industry การรักษาความมั่นคงปลอดภัยของข้อมูลส่วนบุคคลในหน่วยงานของรัฐ แนวทางและแผนการเตรียมความพร้อมการสํารวจระดับความพร้อมการพัฒนารัฐบาลดิจิทัลของหน่วยงานภาครัฐ ประจําปี 2566 แนวทางและแผนการจัดทําแผนปฏิบัติการดิจิทัลกระทรวงอุตสาหกรรม ปี พ.ศ.2566 – 2570
ทั้งนี้ ได้ขอความร่วมมือปฏิบัติตามแนวทางการรักษาความมั่นคงปลอดภัยของข้อมูลส่วนบุคคลในหน่วยงานของรัฐ ดังนี้
1. ให้ตรวจสอบการเผยแพร่ข้อมูลส่วนบุคคล โดยเฉพาะการเผยแพร่ข้อมูลลงบนเว็บไซต์แพลตฟอร์ม หรือช่องทางต่าง ๆ เช่น API ของหน่วยงานภาครัฐที่มีลักษณะเป็นการทั่วไปที่ทุกคนสามารถเข้าถึงได้ หากพบว่าหน่วยงานของท่านมีการเปิดเผยข้อมูลในลักษณะดังกล่าว ขอให้ยุติการเผยแพร่ข้อมูลในทันที
2. ให้ตรวจสอบระบบเทคโนโลยีสารสนเทศที่อยู่ในความครอบครองของหน่วยงาน และทําการทดสอบเพื่อหาช่องโหว่ หรือการหลุดรั่วของข้อมูล ทั้งนี้ กรณีตรวจพบว่ามีข้อมูลรั่วหรือระบบเทคโนโลยีสารสนเทศมีช่องโหว่ ให้หน่วยงานเร่งปรับปรุงแก้ไข และรายงานมายังสํานักงานคณะกรรมการข้อมูลส่วนบุคคลโดยเร็ว
3. จากกรณีปรากฏข่าวที่มีการรั่วไหลของข้อมูลส่วนบุคคล ประกอบด้วย ชื่อ-นามสกุล ที่อยู่ เบอร์โทรศัพท์ หมายเลขบัตรประชาชน จึงขอให้ทุกหน่วยงานพิจารณายกระดับการพิสูจน์ตัวตน (Identify Proofing) โดยตรวจสอบข้อมูลของบุคคลกับหน่วยงานที่ออกหลักฐานแสดงตน เช่น ใช้เครื่องอ่านบัตรประชาชนที่อ่านข้อมูลจากชิป และหลีกเลี่ยงการใช้การพิสูจน์ตัวตนที่ใช้แค่ข้อมูลหน้าบัตรประชาชน และ Laser Code หลังบัตรเท่านั้น (กรณีการรั่วไหลของข้อมูล Laser Code) รวมถึงให้ยกระดับการยืนยันตัวตน (Authentication) ก่อนเข้าสู่ระบบของหน่วยงาน โดยใช้การยืนยันตัวตนแบบหลายปัจจัย เช่น กรอกรหัสผ่านร่วมกับรหัส OTP ที่ส่งมายังโทรศัพท์ของผู้ให้บริการ หรือ เปรียบเทียบชีวมิติ (Biometrics) และเรียกใช้กุญแจเข้ารหัส (Cryptographic Software) ที่อยู่ในแอปพลิเคชัน
รัฐบาลไทย-ข่าวทำเนียบรัฐบาล-ทส. ประชุม คกก.อนุรักษ์และพัฒนาเมืองเก่า เห็นชอบ 12 เมืองเก่า เตรียมจัดทำแผนปฏิบัติการฯ แบบมีส่วนร่วมกับชุมชน
วันศุกร์ที่ 28 เมษายน 2566
ทส. ประชุม คกก.อนุรักษ์และพัฒนาเมืองเก่า เห็นชอบ 12 เมืองเก่า เตรียมจัดทําแผนปฏิบัติการฯ แบบมีส่วนร่วมกับชุมชน
ทส. ประชุม คกก.อนุรักษ์และพัฒนาเมืองเก่า เห็นชอบ 12 เมืองเก่า เตรียมจัดทําแผนปฏิบัติการฯ แบบมีส่วนร่วมกับชุมชน
ทส. ประชุม คกก.อนุรักษ์และพัฒนาเมืองเก่า เห็นชอบ 12 เมืองเก่า เตรียมจัดทําแผนปฏิบัติการฯ แบบมีส่วนร่วมกับชุมชน
วันที่ 27 เมษายน 2566 เวลา 10.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เข้าร่วมการประชุมคณะกรรมการอนุรักษ์และพัฒนากรุงรัตนโกสินทร์ และเมืองเก่า ครั้งที่ 1/2566 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม และมี ดร.พิรุณ สัยยะสิทธิ์พานิช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่กรรมการและเลขานุการ พร้อมด้วยกรรมการจากหน่วยงานที่เกี่ยวข้อง และผู้ทรงคุณวุฒิ เข้าร่วมประชุม ณ มูลนิธิอนุรักษ์ป่ารอยต่อ 5 จังหวัด กรุงเทพฯ และผ่านระบบการประชุมทางไกล VDO Conference
โดยที่ประชุมครั้งนี้ ได้มีการพิจารณาให้ความเห็นชอบโครงการส่งเสริมการมีส่วนร่วมในการอนุรักษ์และพัฒนาเมืองเก่า เพื่อจัดทําแผนปฏิบัติการฯ ทั้ง 12 เมือง ได้แก่ เมืองเก่ากําแพงเพชร เพชรบุรี ตะกั่วป่า แม่ฮ่องสอน กาญจนบุรี ยะลา นราธิวาส พิษณุโลก ร้อยเอ็ด อุทัยธานี ตรัง และ ฉะเชิงเทรา พร้อมทั้งเห็นชอบกลไกการบริหารจัดการ การรักษามรดกทางวัฒนธรรมที่มีคุณค่าความสําคัญ เพื่อนําไปต่อยอดในการส่งเสริมการท่องเที่ยว ที่สร้างรายได้ให้กับประชาชนในพื้นที่ได้อย่างยั่งยืน รวมถึงส่งเสริมและกระตุ้นให้เกิดความตระหนักถึงคุณค่าของมรดกทางวัฒนธรรมของพื้นที่กรุงรัตนโกสินทร์และเมืองเก่า ที่คํานึงถึงการอนุรักษ์และพัฒนาที่สอดคล้องกับบริบทของพื้นที่เพื่อดํารงคุณค่ามรดกวัฒนธรรมสืบไป นอกจากนี้ ที่ประชุมยังได้รับทราบข้อเรียกร้องของกลุ่มอนุรักษ์มรดกรัตนโกสินทร์ ที่ขอให้การรถไฟฟ้าขนส่งมวลชนแห่งประเทศไทย หาพื้นที่ใกล้เคียงเป็นทางขึ้น-ลง รถไฟฟ้าสายสีม่วง ช่วงเตาปูน-ราษฎร์บูรณะ (วงแหวนกาญจนาภิเษก):สถานีบางขุนพรหม ไม่ให้รบกวนโบราณสถาน ซึ่งที่ประชุมได้มีการพิจารณาเห็นชอบให้หลีกเลี่ยงตําแหน่งทางขึ้นและลงที่จะมีผลกระทบกับอาคารเก่าที่มีคุณค่าและโบราณสถานสําคัญ เพื่อเก็บรักษาไว้ให้คงอยู่ต่อไป
รัฐบาลไทย-ข่าวทำเนียบรัฐบาล-รัฐบาลเตรียมจัดงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัวเนื่องในวันฉัตรมงคล 4 พ.ค. นี้ ณ ตึกสันติไมตรี ทำเนียบรัฐบาล
วันศุกร์ที่ 28 เมษายน 2566
28/04/2566
รัฐบาลเตรียมจัดงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัวเนื่องในวันฉัตรมงคล 4 พ.ค. นี้ ณ ตึกสันติไมตรี ทําเนียบรัฐบาล
รัฐบาลเตรียมจัดงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัวเนื่องในวันฉัตรมงคล 4 พ.ค. นี้ ณ ตึกสันติไมตรี ทําเนียบรัฐบาล
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลเตรียมจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัวเนื่องในวันฉัตรมงคล ในวันพฤหัสบดีที่ 4 พฤษภาคม 2566 เวลา 19.00 น. ณ ตึกสันติไมตรี ทําเนียบรัฐบาล
นายอนุชา กล่าวว่า รัฐบาลได้เชิญคณะองคมนตรี อดีตนายกรัฐมนตรี ประธาน/รองประธานองค์กรตามรัฐธรรมนูญ หัวหน้าส่วนราชการองค์กรตามรัฐธรรมนูญ คณะรัฐมนตรี ประธานคณะกรรมาธิการสามัญ วุฒิสภา หัวหน้าส่วนราชการระดับกระทรวงหรือเทียบเท่า ผู้ว่าราชการกรุงเทพมหานคร ประธานสภากรุงเทพมหานคร ปลัดกรุงเทพมหานคร ข้าราชการการเมืองในสังกัดสํานักนายกรัฐมนตรี ผู้บริหารสํานักเลขาธิการนายกรัฐมนตรี (ระดับผู้ช่วยเลขาธิการนายกรัฐมนตรีขึ้นไป) ข้าราชการทหาร ข้าราชการตํารวจ (ระดับพลเอกขึ้นไป) เอกอัครราชทูต กงสุลกิตติมศักดิ์ประเทศต่าง ๆ ประจําประเทศไทย และกงสุลอาชีพ องค์การระหว่างประเทศภายใต้องค์การสหประชาชาติ ประธานสภาหอการค้าแห่งประเทศไทย ประธานสภาอุตสาหกรรมแห่งประเทศไทย ประธานสมาคมธนาคารไทย ประธานสมาคมผู้สื่อข่าวต่างประเทศแห่งประเทศไทย พร้อมคู่สมรส เข้าร่วมในงานสโมสรสันนิบาตฯ ด้วย
“สําหรับการจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2566 จะมีการถ่ายทอดผ่านโทรทัศน์รวมการเฉพาะกิจแห่งประเทศไทย และสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 18.50 น. เป็นต้นไป รัฐบาลจึงขอเชิญชวนพสกนิกรชาวไทยทุกหมู่เหล่าได้ร่วมกันเฉลิมพระเกียรติและถวายพระพรชัยมงคลขอให้ทรงพระเจริญ พระชนมายุยิ่งยืนนาน เนื่องในวันฉัตรมงคล 4 พฤษภาคม 2566 โดยพร้อมเพรียงกัน” นายอนุชา กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนท่องเที่ยวชมมรดกโลก ทางการเกษตรแห่งแรกของไทย บนถนนสาย พท.5050
วันศุกร์ที่ 28 เมษายน 2566
กรมทางหลวงชนบท เชิญชวนท่องเที่ยวชมมรดกโลก ทางการเกษตรแห่งแรกของไทย บนถนนสาย พท.5050
อําเภอควนขนุน จังหวัดพัทลุง - อําเภอระโนด จังหวัดสงขลา ขับเคลื่อนเศรษฐกิจการท่องเที่ยวในประเทศ
กรมทางหลวงชนบท (ทช.) กระทรวงคมนาคม เชิญชวนประชาชนท่องเที่ยวชมทิวทัศน์ และวิถีชีวิต “การเลี้ยงควายปลักและระบบนิเวศในพื้นที่ชุ่มน้ําทะเลน้อย” ที่ได้รับการขึ้นทะเบียนเป็นพื้นที่มรดกโลกทางการเกษตร (GIAHS) แห่งแรกของไทย บนถนนเฉลิมพระเกียรติ 80 พรรษา 5 ธันวาคม 2550 (พท.5050) ร่วมขับเคลื่อนเศรษฐกิจการท่องเที่ยวภายในประเทศ
ถนนสาย พท.5050 อําเภอควนขนุน จังหวัดพัทลุง - อําเภอระโนด จังหวัดสงขลา หรือที่ชาวบ้านเรียกว่า ถนนบ้านไสกลิ้ง - บ้านหัวป่า อยู่ในความดูแลของสํานักงานทางหลวงชนบทที่ 14 (กระบี่) เป็นสะพานยกระดับที่ยาวที่สุดในประเทศไทยตามแนวทะเลน้อยกับทะเลหลวงของทะเลสาบสงขลา เชื่อมระหว่างจังหวัดพัทลุงและสงขลา รวมระยะทาง 5.450 กิโลเมตร ได้รับการขึ้นทะเบียนจากองค์การอาหารและการเกษตร แห่งสหประชาชาติ (FAO) ให้เป็นพื้นที่มรดกโลกทางการเกษตร (GIAHS) แห่งแรกของประเทศไทย เมื่อปี 2565 เนื่องจากมีวิถีการทําการเกษตรแบบดั้งเดิมที่สืบทอดจากรุ่นสู่รุ่นเป็นระยะเวลากว่า 250 ปี มีการเลี้ยงควายปลักหรือควายน้ําในพื้นที่ชุ่มน้ําทะเลน้อย นอกจากนี้ มีบ้านแฝดแห่งทะเลน้อยเป็นอีกจุดหนึ่งที่ต้องแวะถ่ายรูปเช็กอินเก็บไว้เป็นที่ระลึก โดยเฉพาะเวลาพระอาทิตย์ขึ้นหรือตกจะเห็นแสงอาทิตย์กระทบกับผิวน้ํา ในช่วงเดือนมีนาคม - พฤษภาคม ยังเป็นช่วงที่ดอกบัวแดงบานเหมาะกับการล่องเรือชมวิวและเป็นจุดชมนกน้ํานานาพันธุ์ ซึ่งตลอดแนวสะพานจะมีป้ายแนะนําพันธุ์นกน้ําอีกด้วย
สําหรับการเดินทางมายังถนนสาย พท.5050 เริ่มจากสี่แยกเอเชียพัทลุงวิ่งไปบน ทล.41 จนถึงสี่แยกโพธิ์ทอง อําเภอควนขนุน จากนั้นให้เลี้ยวขวาเข้า ทล.4187 ระยะทาง 17 กิโลเมตร และเลี้ยวขวาเข้าสู่ถนนสาย พท.4007 ระยะทาง 2.5 กิโลเมตร จากนั้นเลี้ยวซ้ายเข้าสู่ถนนสาย พท.5050 ทั้งนี้ ทช. ได้ติดตั้งป้ายแนะนําเส้นทางท่องเที่ยวบริเวณโครงข่ายทางหลวงชนบท เพื่อความสะดวกในการเดินทางของประชาชน หากต้องการสอบถามข้อมูลเพิ่มเติมสามารถติดต่อได้ที่แขวงทางหลวงชนบทพัทลุง โทร. 0 7484 0446
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตร
วันศุกร์ที่ 28 เมษายน 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตร
โครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67 พร้อมมอบรางวัลพิเศษความดี 5 ด้าน โดยผลโหวตจากข้าราชการที่เข้าร่วมโครงการทั้งหมด ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นํายอดเยี่ยม ในวันที่ 28 เมษายน 2566 ณ โรงแรมเบลล่า บี จังหวัดนนทบุรี
นายมนตรี เดชาสกุลสม ได้กล่าวแสดงความยินดีกับข้าราชการทุกคนที่ผ่านการประเมิน และได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67 ทั้ง 104 คน นับเป็นโอกาสอันดี ที่ทุกคนมีโอกาสเข้ารับการฝึกอบรมหลักสูตรนี้ เนื่องจากจะเป็นประโยชน์กับตนเองและหน่วยงานต้นสังกัดในการส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม ก่อให้เกิดการเรียนรู้ในการอยู่ร่วมกัน ได้แลกเปลี่ยนความคิดเห็นและประสบการณ์ เพื่อให้มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ ขอให้ตระหนักไว้เสมอว่าการเป็นข้าราชการที่ดี คือศักดิ์ศรีของตัวท่านเอง จะนํามาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม และขอให้ผู้เข้ารับการฝึกอบรมนําความรู้และประสบการณ์ที่ได้ไปประยุกต์ใช้กับการทํางานและชีวิตส่วนตัว เพื่อนําพากระทรวงคมนาคมไปสู่ความเข้มแข็งอย่างยั่งยืน และเป็นกําลังสําคัญของการพัฒนาประเทศต่อไป
ทั้งนี้ กระทรวงคมนาคมได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67 ระหว่างวันที่ 19 - 28 เมษายน 2566 โดยเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน ทําให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกัน และการทํางานเป็นทีมได้เป็นอย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-“ทิพานัน”โชว์ผลงาน “พล.อ.ประยุทธ์”บูมท่องเที่ยว-เกษตร ส่งผลภาวะเศรษฐกิจเดือนมี.ค. สดใส  หนุนดัชนีเชื่อมั่นเศรษฐกิจ 6เดือนข้างหน้าปรับตัวดีทุกภูมิภาค
วันศุกร์ที่ 28 เมษายน 2566
28/04/2566
“ทิพานัน”โชว์ผลงาน “พล.อ.ประยุทธ์”บูมท่องเที่ยว-เกษตร ส่งผลภาวะเศรษฐกิจเดือนมี.ค. สดใส  หนุนดัชนีเชื่อมั่นเศรษฐกิจ 6เดือนข้างหน้าปรับตัวดีทุกภูมิภาค
“ทิพานัน”โชว์ผลงาน “พล.อ.ประยุทธ์”บูมท่องเที่ยว-เกษตร ส่งผลภาวะเศรษฐกิจเดือนมี.ค. สดใส  หนุนดัชนีเชื่อมั่นเศรษฐกิจ 6เดือนข้างหน้าปรับตัวดีทุกภูมิภาค
วันนี้ (28 เม.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มุ่งมั่นพลิกฟื้นเศรษฐกิจไทยจากวิกฤติการณ์แพร่ระบาดของเชื้อไวรัสโควด-19 และผลกระทบจากสงครามนทวีปยุโรป ทําให้เศรษฐกิจไทยกลับมาเติบโตอย่างต่อเนื่อง ล่าสุด รายงานสํานักงานเศรษฐกิจการคลัง กระทรวงการคลัง รายงานภาวะเศรษฐกิจการคลังประจําเดือน มี.ค.2566 เศรษฐกิจได้รับปัจจัยสนับสนุนจากการท่องเที่ยวและภาคการเกษตรที่ขยายตัวได้ดี อัตราเงินเฟ้อที่ลดลงต่อเนื่อง จากเครื่องชี้เศรษฐกิจด้านการบริโภคภาคเอกชนทรงตัวจากเดือนก่อนหน้า โดยการบริโภคในหมวดสินค้าคงทน สะท้อนจากปริมาณรถจักรยานยนต์จดทะเบียนใหม่ เพิ่มขึ้นจากช่วงเดียวกันปีก่อน 20.1% การจัดเก็บภาษีมูลค่าเพิ่ม ณ ระดับราคาคงที่ ลดลงจากเล็กน้อยช่วงเดียวกันปีก่อนที่ -0.9% ขณะที่ดัชนีความเชื่อมั่นของผู้บริโภค ปรับตัวเพิ่มขึ้นมาอยู่ที่ระดับ 53.8 จากระดับ 52.6 ในเดือนก่อน ซึ่งเป็นการปรับตัวเพิ่มขึ้นต่อเนื่องเป็นเดือนที่ 10 และสูงสุดในรอบ 37 เดือน สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น เนื่องจากการท่องเที่ยวฟื้นตัวชัดเจนมากขึ้น รวมถึงความกังวลจากอัตราเงินเฟ้อมีแนวโน้มลดลงต่อเนื่อง
น.ส.ทิพานัน กล่าวว่า โดยเฉพาะในช่วงเดือน มี.ค. 2566 มีนักท่องเที่ยวชาวต่างชาติที่เดินทางเข้าประเทศไทยรวมจํานวน 2.22 ล้านคน คิดเป็นอัตราการขยายตัวจากช่วงเดียวกันปีก่อนที่ 953.0% ขณะที่ดัชนีเชื่อมั่นอนาคตเศรษฐกิจภูมิภาคประจําเดือนเมษายน 2566 พบว่า ดัชนีความเชื่อมั่นใน 6 เดือนข้างหน้า ปรับตัวดีขึ้นในทุกภูมิภาค โดยดัชนีความเชื่อมั่นอนาคตเศรษฐกิจภาคใต้อยู่ที่ระดับ 83.5 ภาคตะวันออกอยู่ที่ระดับ 82.3 ภาคตะวันออกเฉียงเหนืออยู่ที่ระดับ 77.4 าคตะวันตกอยู่ที่ระดับ 76.8 ภาคกลางอยู่ที่ระดับ 71.9 กทม. และปริมณฑลอยู่ที่ระดับ 60.9
“สะท้อนถึงผลงานการบริหารเศรษฐกิจภายใต้การนําของพล.อ.ประยุทธ์ ที่กล้าตัดสินใจเปิดประเทศ นําร่องด้วย ภูเก็ตแซนด์บอกซ์ส่งผลให้เกิดกิจกรรมทางด้านเศรษฐกิจ ประกอบกับการพัฒนาโครงสร้างพื้นฐาน ดึงดูดนักท่องเที่ยว นักธุรกิจ เพื่อการค้าและการลงทุน ควบคู่ไปกับการเกษตรยั่งยืน ยกระดับขีดความสามารถในการแข่งขัน เพื่อความมั่นคงทางด้านเศรษฐกิจ และคุณภาพชีวิตของประชาชนที่ดีขึ้น”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 3/2566
วันศุกร์ที่ 28 เมษายน 2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 3/2566
กระทรวงเกษตรฯ เข้าร่วมการประชุมคณะกรรมการองค์การสะพานปลา ครั้งที่ 3/2566
วันศุกร์ที่ 28 เมษายน 2566 เวลา 13.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการองค์การสะพานปลา ครั้งที่ 3/2566 ในฐานะกรรมการ(ผู้แทนกระทรวงเกษตรและสหกรณ์)
ณ ห้องประชุมองค์การสะพานปลา กรุงเทพมหานคร โดยมี นายอําพันธุ์ เวฬุตันติ เป็นประธานการประชุมฯ
ที่ประชุมได้ร่วมกันพิจารณาในประเด็นสําคัญ ดังนี้ 1) ทบทวนโครงการตามแผนวิสาหกิจองค์การสะพานปลา พ.ศ. 2566 - 2570 และ FMO Biz Agenda 2) แผนการดําเนินงานตามแผนปฏิบัติการ และบันทึกข้อตกลงประเมินผลการดําเนินงานขององค์การสะพานปลา ประจําปี 2566 ไตรมาสที่ 1 และไตรมาสที่ 2 3)แผน ปฏิบัติการส่งเสริมค่านิยมและวัฒนธรรมองค์กรด้านนวัตกรรม ประจําปีงบประมาณ พ.ศ.2566 4) ขอความเห็นชอบระเบียบองค์การสะพานปลา ว่าด้วยการกําหนดหน้าที่และความรับผิดชอบของส่วนงาน (ฉบับที่ 2) พ.ศ. 2566 5) การขอใช้พื้นที่เพื่อเป็นท่าเทียบเรือโดยสารแบบทุ่นลอยที่ท่าเทียบเรือประมงสตูล 6) การคืนพื้นที่ให้กับกรมทรัพยากรทางทะเลและชายฝั่งที่ท่าเทียบเรือประมงสตูล
รัฐบาลไทย-ข่าวทำเนียบรัฐบาล-ปลัดดีอีเอส หารือ Worldbank พัฒนาดิจิทัลไทย
วันศุกร์ที่ 28 เมษายน 2566
ปลัดดีอีเอส หารือ Worldbank พัฒนาดิจิทัลไทย
ปลัดดีอีเอส หารือ Worldbank พัฒนาดิจิทัลไทย
วันนี้ (28 เมษายน 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมหารือกับ Mr. Mahesh Uttamchandani ,Practice Manager และคณะผู้แทนจากธนาคารโลก (World Bank) ในประเด็นความร่วมมือ การพัฒนาด้านดิจิทัลในประเทศไทย ประกอบด้วย National Data Governance, Cyber Hygiene, National Digital Identity, National Public Infrastructure, Green Data Infrastructure, Operationalizing Personal Data Protection และ Digital Government Procurement ณ ห้องประชุม 801 ชั้น 8
____________________
รัฐบาลไทย-ข่าวทำเนียบรัฐบาล-รองโฆษกรัฐบาลเผย รัฐบาลเตรียมแจก 6 พันธุ์ข้าวทรงปลูกพระราชทาน วันพืชมงคลนี้!  ปชช.ลงทะเบียนรับพันธุ์ข้าวออนไลน์ได้แล้ววันนี้ – 3 พ.ค.66
วันศุกร์ที่ 28 เมษายน 2566
28/04/2566
รองโฆษกรัฐบาลเผย รัฐบาลเตรียมแจก 6 พันธุ์ข้าวทรงปลูกพระราชทาน วันพืชมงคลนี้!  ปชช.ลงทะเบียนรับพันธุ์ข้าวออนไลน์ได้แล้ววันนี้ – 3 พ.ค.66
รองโฆษกรัฐบาลเผย รัฐบาลเตรียมแจก 6 พันธุ์ข้าวทรงปลูกพระราชทาน วันพืชมงคลนี้!  ปชช.ลงทะเบียนรับพันธุ์ข้าวออนไลน์ได้แล้ววันนี้ – 3 พ.ค.66
วันนี้ (28 เม.ย. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยกระทรวงเกษตรและสหกรณ์ โดยกรมการข้าว เตรียมเมล็ดพันธุ์ข้าวทรงปลูกพระราชทานทั้งหมด 6 พันธุ์ จํานวน 2,244 กิโลกรัม นําเข้าพระราชพิธีพืชมงคลจรดพระนังคัลแรกนาขวัญ ซึ่งจะจัดขึ้นในวันที่ 16 - 17 พฤษภาคม 2566 และนําไปบรรจุซองพลาสติก จํานวน 400,000 ซอง เพื่อแจกจ่ายให้ผู้สนใจและชาวนาทั่วประเทศ เพื่อเป็นมิ่งขวัญและสิริมงคล
ผู้ที่สนใจรับพันธุ์ข้าวพระราชทาน สามารถลงทะเบียนออนไลน์ได้ที่ https://rice.moac.go.th/ ตั้งแต่วันนี้ - 3 พฤษภาคม 2566 โดยสามารถรับพันธุ์ข้าวนได้ตั้งแต่วันที่ 18 พฤษภาคม - 16 มิถุนายน 2566 ณ จุดที่ลงทะเบียนไว้ โดยกรุงเทพมหานครรับเมล็ดพันธุ์ข้าวพระราชทานที่ อาคารที่ทําการกรมการข้าว ชั้น 1 และส่วนต่างจังหวัด รับเมล็ดพันธุ์ข้าวพระราชทานได้ที่ สํานักงานเกษตรจังหวัดทั่วประเทศ สอบถามข้อมูลเพิ่มเติมได้ที่ กรมการข้าว กองเมล็ดพันธุ์ข้าวที่เบอร์โทรศัพท์ 02-561-3794 และศูนย์เมล็ดพันธุ์ข้าวทั้ง 29 แห่ง ศูนย์วิจัยข้าวทั้ง 27 แห่ง และสถาบันวิทยาศาสตร์ข้าวแห่งชาติ จังหวัดสุพรรณบุรี
สําหรับเมล็ดพันธุ์ข้าวทรงปลูกพระราชทาน 6 พันธุ์ ประกอบด้วย 1) ขาวดอกมะลิ 105 เป็นข้าวเจ้าที่ทนแล้งได้ดีพอสมควร ทนต่อสภาพดินเปรี้ยวและดินเค็ม จํานวน 80,000 ซอง 2) ปทุมธานี 1 เป็นข้าวเจ้าผลผลิตสูง ต้านทานเพลี้ยกระโดดสีน้ําตาลและเพลี้ยกระโดดหลังขาว ต้านทานโรคไหม้และโรคขอบใบแห้ง จํานวน 60,700 ซอง 3) กข43 เป็นข้าวเจ้าไม่ไวต่อช่วงแสง ค่อนข้างต้านทานต่อโรคไหม้และเพลี้ยกระโดดสีน้ําตาล จํานวน 72,500 ซอง 4) กข85 เป็นข้าวเจ้าพื้นแข็ง ปลูกได้ทั้งนาปี และนาปรัง ทนต่อสภาพอากาศเย็น ให้ผลผลิตสูง จํานวน 98,600 ซอง 5) กข87 เป็นพันธุ์ข้าวประเภทพื้นนุ่ม เมล็ดทางกายภาพดี คุณภาพการสีดีมาก เหมาะปลูกในพื้นที่นาชลประทานภาคกลางและภาคเหนือตอนล่าง จํานวน 75,300 ซอง และ 6) กข6 เป็นข้าวเหนียวให้ผลผลิตสูงและทนแล้งดีกว่าพันธุ์เหนียวสันป่าตอง ต้านทานโรคใบจุดสีน้ําตาล จํานวน 12,900 ซอง
รัฐบาลไทย-ข่าวทำเนียบรัฐบาล-​รองปลัด กษ. มุ่งลดต้นทุนการผลิต จากสูตรอาหารสัตว์ TMR แห้ง หวังช่วยเหลือเกษตรกรให้มีชีวิตความเป็นอยู่ที่ดีและมีรายได้เพิ่มขึ้น
วันศุกร์ที่ 28 เมษายน 2566
​รองปลัด กษ. มุ่งลดต้นทุนการผลิต จากสูตรอาหารสัตว์ TMR แห้ง หวังช่วยเหลือเกษตรกรให้มีชีวิตความเป็นอยู่ที่ดีและมีรายได้เพิ่มขึ้น
​รองปลัด กษ. มุ่งลดต้นทุนการผลิต จากสูตรอาหารสัตว์ TMR แห้ง หวังช่วยเหลือเกษตรกรให้มีชีวิตความเป็นอยู่ที่ดีและมีรายได้เพิ่มขึ้น
วันที่ 28 เมษายน 2566 นายอภัย สุทธิสังข์ รองปลัดกระทรวงเกษตรและสหกรณ์ ลงพื้นที่ขับเคลื่อนแก้ไขปัญหาด้านการเกษตรประเด็น “ลดต้นทุนการผลิตอาหารสัตว์ (วัวนม)” ร่วมกับสํานักพัฒนาอาหารสัตว์ กรมปศุสัตว์ เพื่อขยายการดําเนินงานไปในพื้นที่จังหวัดภาคใต้ เป็นการช่วยเหลือเกษตรกรให้มีชีวิตความเป็นอยู่ที่ดีและมีรายได้เพิ่มขึ้น จากสูตรอาหารสัตว์ TMR แห้ง ซึ่งใช้วัตถุดิบหลักเพียง 3 ชนิด ได้แก่ หญ้าแห้ง มันเส้น กากถั่วเหลือง ทั้งนี้ อาจปรับสูตรตามความเหมาะสมของพื้นที่ได้ ซึ่งเมื่อคํานวณแล้วพบว่า ราคาค่าอาหารถูก ได้กําไรมากขึ้น
รัฐบาลไทย-ข่าวทำเนียบรัฐบาล-หนุนพัฒนาทักษะฝีมือแรงงาน ดำเนินการแล้วกว่า 5.2 ล้านคน ในช่วง 3 ปี ช่วยผลักดันเศรษฐกิจไทย
วันศุกร์ที่ 28 เมษายน 2566
หนุนพัฒนาทักษะฝีมือแรงงาน ดําเนินการแล้วกว่า 5.2 ล้านคน ในช่วง 3 ปี ช่วยผลักดันเศรษฐกิจไทย
.....
กระทรวงแรงงาน ให้ความสําคัญต่อการพัฒนากําลังแรงงานของประเทศ โดยระหว่างปี 64 – 66 ได้เร่งพัฒนาทักษะกําลังแรงงานทั้งแรงงานใหม่ แรงงานในสถานประกอบกิจการ แรงงานนอกระบบ และแรงงานที่เป็นกลุ่มเปราะบาง เพื่อให้มีทักษะ สามารถประกอบอาชีพสร้างรายได้ต่อตนเอง และสร้างมูลค่าทางเศรษฐกิจให้แก่ประเทศได้
.
ตลอดระยะเวลา 3 ปีที่ผ่านมา สามารถพัฒนากําลังแรงงาน ส่งเสริมการประกอบอาชีพ ทําให้แรงงานมีทักษะฝีมือที่เพิ่มขึ้น และสามารถปรับตัวเท่าทันเทคโนโลยี ได้จํานวน 5,255,833 คน สร้างรายได้เฉลี่ยต่อเดือน 13,775 บาท ต่อคน คิดเป็นมูลค่าเฉลี่ย 157,890 บาทต่อคนต่อปี
.
ซึ่งผลจากการดําเนินพบว่าแรงงานที่ผ่านการพัฒนาทักษะฝีมือ มีรายได้เพิ่มขึ้นหลังจากที่ผ่านการฝึกอบรม คิดเป็น แรงงานใหม่ 25% แรงงานในสถานประกอบกิจการ 19% และแรงงานนอกระบบ 9%
.
อ่านเพิ่มเติม คลิกhttps://www.thaigov.go.th/news/contents/details/67691
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คณะกรรมการอาหารนมเพื่อเด็กและเยาวชน
วันศุกร์ที่ 28 เมษายน 2566
คณะกรรมการอาหารนมเพื่อเด็กและเยาวชน
เตรียมเสนอปรับราคาน้ํานมดิบขึ้น 0.46 บาท/หน่วย
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 3/2566 เมื่อวันที่ 27 เมษายน 2566 ณ ห้องประชุม 134 กระทรวงเกษตรและสหกรณ์ โดยมี นายประภาส ภิญโญชีพ รองอธิบดีกรมปศุสัตว์ ผู้แทนกรมตรวจบัญชีสหกรณ์ กรมส่งเสริมสหกรณ์ สํานักงานเศรษฐกิจการเกษตร สํานักงานคณะกรรมการอาหารและยา สํานักงานคณะกรรมการการศึกษาขั้นพื้นฐาน กรมส่งเสริมการปกครองท้องถิ่น และผู้ทรงคุณวุฒิ เข้าร่วมประชุม
ทั้งนี้ ที่ประชุมมีมติเห็นชอบการปรับราคากลางในการจําหน่ายผลิตภัณฑ์นมโครงการอาหารเสริม (นม) โรงเรียน โดยเสนอปรับราคานมโรงเรียนเพิ่มขึ้น 0.46 บาท/หน่วย เพื่อให้สอดคล้องกับราคาน้ํานมดิบ ซึ่งการปรับราคาดังกล่าวอยู่ในกรอบอํานาจของคณะกรรมการอาหารนมเพื่อเด็กและเยาวชน ส่วนค่าบริหารจัดการขอให้ทางคณะกรรมการโคนมและผลิตภัณฑ์นม (Milk board) พิจารณาต่อไป นอกจากนี้ ได้มอบหมายให้หน่วยงานที่เกี่ยวข้อง ได้แก่ กรมส่งเสริมการปกครองส่วนท้องถิ่น สํานักงานคณะกรรมการการส่งเสริมการศึกษาเอกชน กรุงเทพมหานคร และเมืองพัทยา ตรวจสอบข้อมูลและยืนยันกรอบวงเงินเพิ่มเติม เพื่อให้ฝ่ายเลขานุการรวบรวมนําเสนอสํานักงบประมาณ และเสนอเข้าที่ประชุมคณะรัฐมนตรีต่อไป
นอกจากนี้ ที่ประชุมได้พิจารณาข้ออุทธรณ์ของผู้ประกอบการผลิตภัณฑ์นมที่ประสงค์เข้าร่วมโครงการอาหารเสริม (นม) โรงเรียน ประจําปีการศึกษา 2566 จํานวน 26 ราย พร้อมทั้งเห็นชอบให้แต่งตั้งคณะอนุกรรมการพิจารณาเรื่องอุธรณ์เพิ่มเติม โดยมีรองปลัดกระทรวงเกษตรและสหกรณ์ เป็นประธาน และให้ฝ่ายเลขาฯ นําเสนอองค์ประกอบ และอํานาจหน้าที่ในการประชุมครั้งต่อไป
ปลัดเกษตรฯ กล่าวว่า เพื่อให้การดําเนินงานของคณะกรรมการอาหารนมเพื่อเด็กและเยาวชนเป็นไปอย่างมีประสิทธิภาพ จึงได้กําชับให้ทุกฝ่ายร่วมมือกันทํางานโดยยึดหลักให้เกษตรกร ภาครัฐ และเอกชน ทํางานร่วมกันได้ หากต้องปรับปรุงแก้ไขในเรื่องใดให้รีบดําเนินการทันที เพื่อให้เกิดประโยชน์สูงสุดและกับเกษตรกร
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เยี่ยมชมและให้กำลังใจศิลปินแห่งชาติ ผู้ประกอบการร้านค้า ศิลปิน นักแสดง ภายในงานใต้ร่มพระบารมี ๒๔๑ ปี กรุงรัตนโกสินทร์
วันศุกร์ที่ 28 เมษายน 2566
​ปลัดกระทรวงวัฒนธรรม เยี่ยมชมและให้กําลังใจศิลปินแห่งชาติ ผู้ประกอบการร้านค้า ศิลปิน นักแสดง ภายในงานใต้ร่มพระบารมี ๒๔๑ ปี กรุงรัตนโกสินทร์
​ปลัดกระทรวงวัฒนธรรม เยี่ยมชมและให้กําลังใจศิลปินแห่งชาติ ผู้ประกอบการร้านค้า ศิลปิน นักแสดง ภายในงานใต้ร่มพระบารมี ๒๔๑ ปี กรุงรัตนโกสินทร์
ปลัดกระทรวงวัฒนธรรม เยี่ยมชมและให้กําลังใจศิลปินแห่งชาติ ผู้ประกอบการร้านค้า ศิลปิน นักแสดง ภายในงานใต้ร่มพระบารมี ๒๔๑ ปี กรุงรัตนโกสินทร์
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เยี่ยมชมกิจกรรมต่างๆ พร้อมให้กําลังใจศิลปินแห่งชาติ ผู้ประกอบการร้านค้า ศิลปิน นักแสดง และประชาชนผู้เข้าร่วมงาน ภายงานใต้ร่มพระบารมี ๒๔๑ ปีกรุงรัตนโกสินทร์ โดยมีนางโชติกา อัครกิจโสภากุล รองปลัดกระทรวงวัฒนธรรม คณะผู้บริหารกระทรวงวัฒนธรรมและเจ้าหน้าที่ ณ บริเวณวัดประยุรวงศาวาส และพิพิธภัณฑสถานแห่งชาติ พระนคร เข้าร่วม
ทั้งนี้ ใต้ร่มพระบารมี ๒๔๑ ปี กรุงรัตนโกสินทร์ ได้จัดพื้นที่ให้ผู้ประกอบการได้จําหน่ายสินค้าและผลิตภัณฑ์ต่างๆ อาทิ โซนจําหน่ายผลิตภัณฑ์วัฒนธรรมไทย (Cultural Product of Thailand : CPOT) จากทั่วทุกภาคของประเทศไทย รวมทั้งหมด ๒๕ ร้าน และ ของดี ๕๐ เขต กทม. โซนสาธิตอาหารโบราณและอาหารชาววัง ในรูปแบบตลาดย้อนยุค เป็นต้น
ตลอดจนจัดพื้นที่เปิดโอกาสให้นักแสดงและศิลปินด้านวัฒนธรรมของไทยได้โชว์ความเป็นไทยผ่านเวทีการแสดงแสง สี สวยงามตระการตา อาทิ โขน โนรา หมอลํา ลิเก การแสดงคอนเสิร์ตเพลงลูกทุ่งและเพลงร่วมสมัย เป็นต้น นับเป็นการสร้างงาน สร้างรายได้ และมูลค่าเพิ่มทางเศรษฐกิจให้กับชุมชนและประเทศ
รัฐบาลไทย-ข่าวทำเนียบรัฐบาล-ออมสิน เปิดตัวเลขเงินฝากพิเศษฉลองก้าวสู่ปีที่ 111 เพียง 11 วัน ยอดฝากทะลุ 25,000 ล้านบาท เดินหน้าชวนออมช่วงดอกเบี้ยขาขึ้น จัดโปรเงินฝาก 9 เดือน และ 13 เดือน ดอกเบี้ยสูง ไม่เสียภาษี
วันจันทร์ที่ 17 เมษายน 2566
17/04/2566
ออมสิน เปิดตัวเลขเงินฝากพิเศษฉลองก้าวสู่ปีที่ 111 เพียง 11 วัน ยอดฝากทะลุ 25,000 ล้านบาท เดินหน้าชวนออมช่วงดอกเบี้ยขาขึ้น จัดโปรเงินฝาก 9 เดือน และ 13 เดือน ดอกเบี้ยสูง ไม่เสียภาษี
ธนาคารออมสินเปิดตัวเงินฝากเงื่อนไขพิเศษอีก 2 ประเภท ได้แก่ เงินฝากเผื่อเรียกพิเศษ 9 เดือน มีระยะเวลาฝาก 9 เดือน อัตราดอกเบี้ย 1.00% ต่อปี และ เงินฝากเผื่อเรียกพิเศษ 13 เดือน ระยะเวลาฝาก 13 เดือน อัตราดอกเบี้ย 1.19% ต่อปี
นายวิทัย รัตนากร ผู้อํานวยการธนาคารออมสิน เปิดเผยว่า หลังจากที่ธนาคารออมสินได้เปิดให้ประชาชนฝากเงินรับดอกเบี้ยสูง ไม่ต้องเสียภาษี กับเงินฝากเผื่อเรียกพิเศษ 11 เดือน ได้รับดอกเบี้ยเฉลี่ยเทียบเท่าเงินฝากประจํา 1.60% ซึ่งเป็นโปรโมชันเงินฝากเฉลิมฉลองในโอกาสที่ธนาคารออมสินก้าวสู่ปีที่ 111 โดยเปิดรับฝากครั้งแรกเมื่อวันที่ 1 เมษายน 2566 - วันที่ 11 เมษายน 2566 ที่ผ่านมานั้น ผลปรากฏว่าได้รับกระแสตอบรับดีเกินคาด เพียงระยะเวลา 11 วันที่เปิดรับฝาก มียอดเงินฝากสูงถึง 25,133 ล้านบาท นับเป็นสิ่งยืนยันความมั่นใจในการฝากเงินกับธนาคารออมสินที่มีรัฐบาลคุ้มครองเงินฝากเต็มจํานวน และสะท้อนความสามารถในการออมของประชาชนได้เป็นอย่างดี
ทั้งนี้ เพื่อกระตุ้นให้เกิดการออมอย่างต่อเนื่อง และประชาชนได้รับประโยชน์ในช่วงดอกเบี้ยขาขึ้น ธนาคารจึงได้เปิดตัวเงินฝากเงื่อนไขพิเศษอีก 2 ประเภท ได้แก่ เงินฝากเผื่อเรียกพิเศษ 9 เดือน มีระยะเวลาฝาก 9 เดือน อัตราดอกเบี้ย 1.00% ต่อปี (เทียบเท่าเงินฝากประจํา 1.17% ต่อปี) และ เงินฝากเผื่อเรียกพิเศษ 13 เดือน ระยะเวลาฝาก 13 เดือน อัตราดอกเบี้ย 1.19% ต่อปี (เทียบเท่าเงินฝากประจํา 1.40% ต่อปี) เปิดรับฝากทั้งบุคคลธรรมดาและนิติบุคคลทุกประเภท เริ่มต้นฝาก 10,000 บาท ฝากเพิ่มครั้งละไม่ต่ํากว่า 1,000 บาท ไม่จํากัดวงเงินรับฝากสูงสุดและบุคคลธรรมดาได้รับดอกเบี้ยไม่ถูกหักภาษี เปิดรับฝากตั้งแต่วันที่ 12-30 เม.ย.2566 ที่ธนาคารออมสินทุกสาขาทั่วประเทศ
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115.
รัฐบาลไทย-ข่าวทำเนียบรัฐบาล-หลอกไม่หยุด! คนไทยแห่แชร์ “เฟคนิวส์” กระทรวงการคลังเปิดตัวแอปพลิเคชันยอดฮิต
วันจันทร์ที่ 17 เมษายน 2566
หลอกไม่หยุด! คนไทยแห่แชร์ “เฟคนิวส์” กระทรวงการคลังเปิดตัวแอปพลิเคชันยอดฮิต
หลอกไม่หยุด! คนไทยแห่แชร์ “เฟคนิวส์” กระทรวงการคลังเปิดตัวแอปพลิเคชันยอดฮิต
กระทรวงดิจิทัลเพื่อเศรษฐกิจและสังคม(ดีอีเอส)เปิดผลมอนิเตอร์ข่าวปลอมรอบสัปดาห์ พบเฟคนิวส์มิจฉาชีพอ้างกระทรวงการคลังเปิดตัวแอปพลิเคชันให้ประชาชนกดลิงก์ดาวน์โหลดเพื่อดดูดเงินอาละวาดหนักเตือนอย่าหลงเชื่อควรตรวจสอบให้รอบด้าน
ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)และโฆษกกระทรวงฯฝ่ายข้าราชการประจํากล่าวถึงผลการมอนิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่ 7- 13เมษายน2566พบข้อความที่เข้ามาทั้งหมด3,266,885ข้อความโดยมีข้อความที่ต้องดําเนินการตรวจสอบ(Verify)ทั้งสิ้น240ข้อความแบ่งเป็นข้อความที่มาจากSocial listeningจํานวน186ข้อความข้อความที่มาจากLine Officialจํานวน54ข้อความรวมเรื่องที่ต้องดําเนินการตรวจสอบ133เรื่องและจากการประสานงานกับหน่วยงานที่เกี่ยวข้องได้รับผลการตรวจสอบกลับมาแล้ว86เรื่อง
สําหรับจํานวนเรื่องที่ดําเนินการตรวจสอบในสัปดาห์นี้แบ่งข่าวปลอมที่ได้รับความสนใจเป็น4กลุ่มดังนี้
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน54เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน32เรื่อง
กลุ่มที่3ข่าวปลอมเรื่องภัยพิบัติจํานวน8เรื่อง
กลุ่มที่4ข่าวปลอมเศรษฐกิจจํานวน39เรื่อง
สําหรับข่าวปลอมทั้ง4กลุ่มมีความเกี่ยวข้องกับCovid-19จํานวน1เรื่อง
ดร.เวทางค์กล่าวว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านนโยบายรัฐบาลจุดกระแสความสนใจจากผู้บริโภคข่าวสารออนไลน์นําหน้ากลุ่มข่าวหัวข้ออื่นๆโดยพบข่าว10อันดับที่ได้รับความสนใจมากสุดในรอบสัปดาห์ดังนี้
อันดับที่1 :กระทรวงการคลังเปิดตัวแอปพลิเคชัน
อันดับที่2 :หมากพลูช่วยต้านมะเร็งและลดกลิ่นปาก
อันดับที่3 :ประกันสังคมประกาศจ้างงานWFHวันละ300บาท
อันดับที่4 :กรมการจัดหางานรับสมัครพนักงานงานออนไลน์รายได้2,500บาทต่อวัน
อันดับที่5 :เหลืออีกเพียง15วันจะหมดฤดูร้อนแล้ว
อันดับที่6 :ประเทศไทยจะเข้าสู่ฤดูฝนประจําปี2566หลังเทศกาลสงกรานต์นี้
อันดับที่7 :บสย.เชิญชวนกู้ยืมเงินทางออนไลน์ผ่านเว็บไซต์
อันดับที่8 :ปกส.ชวนคุณแม่สมัครงานรายได้1,800บาท/วัน
อันดับที่9 :รองอธิบดีกรมส่งเสริมการเกษตรเปิดเพจลิ้นจี่ท่าตอนจ.เชียงใหม่เพื่อจําหน่ายผลไม้ออนไลน์
อันดับที่10 :เดินไขว้เท้าเหมาะกับทุกคนเพราะช่วยให้หัวใจแข็งแรง
“ดีอีเอสพร้อมดําเนินการทุกวิธีทางเพื่อปกป้องประชาชนจากข่าวปลอมและมิจฉาชีพผ่านออนไลน์หรือโชเชียลมีเดียโทรศัพท์หรือการส่งSMSหากท่านได้รับโทรศัพท์หรือข้อมูลที่ผิดปกติผ่านโชเชียลมีเดียต่างๆหรือSMS เพื่อป้องกันความเสียหายที่จะเกิดขึ้นท่านสามารถติดตามและแจ้งเบาะแสข่าวปลอมผ่านช่องทางศูนย์ต่อต้านข่าวปลอมได้ที่ไลน์@antifakenewscenterเว็บไซต์https://www.antifakenewscenter.com/
ทวิตเตอร์https://twitter.com/AFNCThailandหรือโทรสายด่วนGCC 1111ต่อ87ตลอด24ชั่วโมงทั้งนี้ดีอีเอสได้มีการติดตามการกระทําความผิดอย่างต่อเนื่องในทุกช่องทาง”ดร.เวทางค์กล่าว
_____________
รัฐบาลไทย-ข่าวทำเนียบรัฐบาล- “ทิพานัน”แจ้งข่าวเงินงวดที่2บัตรสวัสดิการแห่งรัฐโอนเข้า18เม.ย.นี้ ใช้จ่ายค่าน้ำ-ค่าไฟ
วันจันทร์ที่ 17 เมษายน 2566
17/04/2566
“ทิพานัน”แจ้งข่าวเงินงวดที่2บัตรสวัสดิการแห่งรัฐโอนเข้า18เม.ย.นี้ ใช้จ่ายค่าน้ํา-ค่าไฟ
“ทิพานัน”แจ้งข่าวเงินงวดที่2บัตรสวัสดิการแห่งรัฐโอนเข้า18เม.ย.นี้ ใช้จ่ายค่าน้ํา-ค่าไฟ ยัน “พล.อ.ประยุทธ์”มุ่งพัฒนาระบบสวัสดิการ ลดภาระประชาชนกลุ่มเป้าหมาย ไม่หว่านแห แก้ปัญหาตรงจุดและยั่งยืน
วันนี้ 17 เมษายน 2566น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งลดความเหลื่อมล้ําและยกระดับสวัสดิการของพี่น้องประชาชนให้ทั่วถึง โดยมุ่งแก้ไขปัญหาแบบเฉพาะเจาะจงกลุ่มเป้าหมาย ซึ่งประสบความสําเร็จด้วยดีและมีกระแสตอบรับจากพี่น้องประชาชน ผ่านโครงการบัตรสวัสดิการแห่งรัฐ เพื่อบรรเทาภาระค่าครองชีพให้กับประชาชน โดยวันที่ 18 เมษายน 2566 นี้ กรมบัญชีกลาง กระทรวงการคลัง จะได้โอนเงินงวดที่ 2 ให้กับผู้ถือบัตรสวัสดิการแห่งรัฐ ตามกําหนดการโอนเงินให้กับผู้ถือบัตรสวัสดิการแห่งรัฐ ทุกวันที่ 1 , 18 และ 20 ของเดือน
น.ส.ทิพานัน กล่าวว่า ทั้งนี้ ผู้ที่ได้รับเงินเข้าบัตรสวัสดิการแห่งรัฐในงวดแรกคือทุกวันที่ 1 ของเดือนไปแล้ว ประชาชนที่ใช้สิทธิ์ สามารถใช้บัตรประชาชน สแกนจ่ายซื้อสินค้าได้ วงเงิน 300 บาทต่อเดือน ส่วนลดค่าซื้อก๊าซหุงต้ม 80 บาทต่อ 3 เดือนวงเงินค่าเดินทางผ่านระบบขนส่งสาธารณะ 750 บาทต่อเดือน โดยไม่สามารถถอนเป็นเงินสดได้และไม่สะสมในเดือนถัดไป
รองโฆษกประจําสํานักนายกรัฐมนตรี กล่าวว่า ส่วนเงินที่โอนในงวดวันที่ 18 ของเดือนนั้น จะสามารถใช้จ่ายค่าน้ํา ค่าไฟได้ โดยจ่ายค่าน้ําประปาไม่เกิน 100 บาทต่อครัวเรือนต่อเดือน ค่าไฟฟ้าไม่เกิน 315 บาทต่อครัวเรือนต่อเดือน ซึ่งสามารถถอนเป็นเงินสดได้ และถ้าใช้ไม่หมดจะสะสมในเดือนถัดไป ส่วนงวดที่ 3 วันที่ 20 ของเดือนจะเป็นการโอนเงินเพิ่มเบี้ยความพิการ 200 บาทต่อเดือนให้เฉพาะกับกลุ่มผู้ถือบัตรสวัสดิการแห่งรัฐ ที่มีบัตรประจําตัวคนพิการ
“พล.อ.ประยุทธ์ มุ่งมั่นพัฒนาต่อยอดระบบสวัสดิการแห่งรัฐ เพื่อยกระดับคุณภาพชีวิตของพี่น้องประชาชน เพื่อเป็นการลดภาระของกลุ่มเป้าหมาย แต่ต้องไม่ใช่การหว่านแห และดูแลผลกระทบในทุกภาคส่วนไปพร้อมกัน เพื่อแก้ไขปัญหาได้ตรงจุดและยั่งยืน”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-“กรุงไทย” ปรับขึ้นดอกเบี้ยเงินฝากและเงินกู้ ยืนหยัดดูแลกลุ่มเปราะบางและเอสเอ็มอี รับมือความท้าทายเศรษฐกิจ
วันจันทร์ที่ 17 เมษายน 2566
17/04/2566
“กรุงไทย” ปรับขึ้นดอกเบี้ยเงินฝากและเงินกู้ ยืนหยัดดูแลกลุ่มเปราะบางและเอสเอ็มอี รับมือความท้าทายเศรษฐกิจ
กรุงไทยปรับดอกเบี้ยแบบค่อยเป็นค่อยไป ดูแลลูกค้าทุกกลุ่ม เร่งปรับตัวรับมือความท้าทาย ศก. ช่วยเหลือกลุ่มเปราะบางและลูกค้า SMEs ต่อเนื่อง ปรับขึ้นอัตราดอกเบี้ยเงินฝากสูงสุด 0.35% ต่อปี และปรับขึ้นอัตราดอกเบี้ยเงินกู้สูงสุด 0.25% ต่อปี มีผล 13 เม.ย.2566
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% เป็น 1.75% มีผลทันทีในวันที่ 29 มีนาคม 2566 เพื่อให้สอดคล้องกับทิศทางเศรษฐกิจและเงินเฟ้อที่คาดว่าจะปรับเข้าสู่กรอบเป้าหมายในช่วงกลางปี 2566 ธนาคารได้พิจารณาอย่างรอบคอบถึงการส่งผ่านต้นทุนทางการเงินที่ปรับเพิ่มขึ้นแบบค่อยเป็นค่อยไป โดยให้ความสําคัญกับการดูแลช่วยเหลือลูกค้าทุกกลุ่ม ทั้งลูกค้าผู้ฝากเงิน และลูกค้าสินเชื่อ โดยเฉพาะกลุ่มเปราะบางที่ยังอ่อนไหวต่อภาระค่าครองชีพที่สูงขึ้น และลูกค้าเอสเอ็มอี ให้สามารถปรับตัวได้อย่างราบรื่นและรับมือความท้าทายทางเศรษฐกิจ
ธนาคารปรับขึ้นอัตราดอกเบี้ยเงินฝากสูงสุด 0.35% ต่อปี เพื่อส่งเสริมการออมให้ผู้ฝากเงินมีรายได้เพิ่มขึ้น ในภาวะที่ค่าครองชีพสูงขึ้น และปรับขึ้นอัตราดอกเบี้ยเงินกู้สูงสุด 0.25% ต่อปี โดยปรับอัตราดอกเบี้ยสําหรับลูกค้ารายใหญ่ชั้นดี (MLR) เพิ่มขึ้น 0.25% ต่อปี เป็น 6.60% ต่อปี ปรับอัตราดอกเบี้ยเงินกู้สําหรับลูกค้ารายใหญ่ชั้นดี ประเภทวงเงินเบิกเกินบัญชี (MOR) เพิ่มขึ้น 0.20% ต่อปี เป็น 7.07% ต่อปี และปรับขึ้นอัตราดอกเบี้ยเงินกู้รายย่อย (MRR) 0.25% ต่อปี เป็น 7.12%ต่อปี มีผลตั้งแต่วันที่ 13 เมษายน 2566 เป็นต้นไป
ทั้งนี้ ธนาคารตระหนักถึงสถานการณ์เศรษฐกิจในระยะข้างหน้าที่มีความไม่แน่นอน จึงสนับสนุนลูกค้าทุกกลุ่มปรับตัวอย่างต่อเนื่อง โดยยืนหยัดดูแลผู้ฝากเงินผ่านการออม เพื่อรับมือกับความท้าทายรอบด้าน และติดตามสถานการณ์ของลูกค้าทุกกลุ่มอย่างใกล้ชิด ซึ่งบางส่วนยังมีความอ่อนไหวต่อค่าครองชีพและภาระหนี้ที่สูงขึ้น พร้อมให้ความช่วยเหลืออย่างต่อเนื่อง ผ่านมาตรการความช่วยเหลือแบบเฉพาะกลุ่ม เพื่อให้ลูกค้าได้รับความช่วยเหลือแบบตรงจุดและทันท่วงที และมาตรการช่วยเหลือพิเศษเพื่อแก้หนี้อย่างยั่งยืน สําหรับลูกค้าประเภทบุคคลและลูกค้าธุรกิจที่ได้รับผลกระทบจากวิกฤตเศรษฐกิจ ผ่านเครื่องมือทางการเงินที่หลากหลาย ทั้งลดอัตราดอกเบี้ย ลดค่างวดการชําระหนี้ ขยายระยะเวลาชําระหนี้เปลี่ยนประเภทหนี้ วงเงินกู้หมุนเวียน (Revolving Loan) เป็นวงเงินกู้แบบมีกําหนดระยะเวลา (Term Loan) ปรับปรุงโครงสร้างหนี้ และการเพิ่มสภาพคล่อง เป็นต้น โดยการพิจารณาลูกค้าแต่ละรายเป็นไปตามหลักเกณฑ์ที่ธนาคารกําหนด ซึ่งธนาคารจะเสนอแนวทางการปรับปรุงโครงสร้างหนี้ที่เหมาะสมกับความสามารถในการชําระหนี้และความเสี่ยงของลูกค้า
สําหรับลูกค้าที่สนใจสามารถลงทะเบียนได้ที่ https://krungthai.com/th/personal/loan/personal-loan/486 ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร.02-111-1111
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขานนทบุรี รักษาความปลอดภัยและควบคุมการจราจรทางน้ำในช่วงเทศกาลสงกรานต์ 2566
วันจันทร์ที่ 17 เมษายน 2566
สํานักงานเจ้าท่าภูมิภาคสาขานนทบุรี รักษาความปลอดภัยและควบคุมการจราจรทางน้ําในช่วงเทศกาลสงกรานต์ 2566
...
สํานักงานเจ้าท่าภูมิภาคสาขานนทบุรี รักษาความปลอดภัยและควบคุมการจราจรทางน้ําในช่วงเทศกาลสงกรานต์ 2566 กําชับ! ผู้ควบคุมเรือ ปฏิบัติตามคําแนะนําของเจ้าหน้าที่อย่างเคร่งครัด
วันที่ 16 เมษายน 2566 นายอํานาจ สอนหมวก ผู้อํานวยการสํานักงานเจ้าท่าภูมิภาคสาขานนทบุรี กระทรวงคมนาคม มอบหมายให้เจ้าหน้าที่ ปฏิบัติงานตามมาตรการความปลอดภัยทางน้ํา ช่วงเทศกาลสงกรานต์ 2566 ในการออกตรวจตราปราบปราม ควบคุม กํากับ ดูแล การเดินทางสัญจรทางน้ําแก่ประชาชนและนักท่องเที่ยว ณ จุดอํานวยความสะดวกและประชาสัมพันธ์ (ท่าเรือวัดสนามเหนือ) โดยจัดให้มีการตรวจสอบความปลอดภัยของท่าเทียบเรือโดยสารให้มีสภาพพร้อมใช้งาน และมีอุปกรณ์ความปลอดภัยครบถ้วน ตรวจสอบความพร้อมของเรือโดยสารที่มาให้บริการ ตรวจสอบเอกสารใบอนุญาตต้องไม่ขาดอายุ และอุปกรณ์ความปลอดภัยประจําเรือต้องมีสภาพพร้อมใช้งาน รวมไปถึงตรวจสอบความพร้อมของผู้ควบคุมเรือ คนประจําเรือ และเอกสารประกาศนียบัตรผู้ควบคุมเรือ ผู้ควบคุมเครื่องจักรต้องไม่ขาดอายุและตรงตามชั้นในใบอนุญาตใช้เรือ พร้อมทั้งจัดระเบียบเรือโดยสารข้ามฟาก ในการเดินทางข้ามไปยังเกาะเกร็ด (วัดปรมัยยิกาวาส) ให้เกิดความปลอดภัย โดยจัดที่นั่งพักคนโดยสาร นับจํานวนคนก่อนลงเรือไม่ให้เกินจํานวนที่กฎหมายกําหนด
ทั้งนี้ ได้กําชับให้ผู้ควบคุมเรือ เจ้าของเรือ ผู้ประกอบการเรือ ปฏิบัติตามกฎหมาย มาตรการความปลอดภัยที่กําหนด และตามที่เจ้าหน้าที่กรมเจ้าท่าแนะนําโดยเคร่งครัด เพื่อความปลอดภัยแก่ประชาชนผู้สัญจรทางน้ํา โดยหากพบเห็นเหตุการณ์ความไม่ปลอดภัยทางน้ํา สามารถโทร 1199 สายด่วนกรมเจ้าท่า ได้ตลอด 24 ชม.
รัฐบาลไทย-ข่าวทำเนียบรัฐบาล-The cabinet met on April 11, 2023
วันจันทร์ที่ 17 เมษายน 2566
17/04/2566
The cabinet met on April 11, 2023
Some of the resolutions are as follows:
Title: Draft Royal Decree on exemption of toll fee for Motorway No. 7 and No. 9 for a specified period (No. ...) B.E. ...
The cabinet approved in principle the draft Royal Decree on exemption of toll fee for Motorway No. 7 and No. 9 for a specified period (No. ...) B.E. ..., as proposed by Ministry of Transport.
Gist
The draft Royal Decree prescribes exemption of toll fee for Motorway No. 7 (Bangkok-Ban Chang), and No. 9 (Kanchanaphisek Rd.: - Bang Phli - Phra Pradaeng) from 0001hrs of April 12, 2023 to 2400hrs of April 18, 2023. This is to facilitate people’s traveling during Songkran holidays.
Title: Jointnomination of kebaya for Unesco’s intangible cultural heritage list
The cabinet approved the document for joint nomination of kebaya for Unesco (United Nations Educational, Scientific and Cultural Organization)’s intangible cultural heritage list, together with Brunei, Malaysia and Singapore, and authorized Director-General of the Department of Cultural Promotion, in his capacity as Secretary of the Committee for Promotion and Preservation of Intangible Cultural Heritage, as signatory of the document for Thailand. This is as proposed by Ministry of Culture.
Gist
Joint nomination of kebaya for Unesco’s intangible cultural heritage list has been approved by the Committee for Promotion and Preservation of Intangible Cultural Heritage on December 16, 2022. The document is titled “Kebaya: Knowledge, Skills, Tradition and Practices”. Kebaya is a cultural identity and shared cultural heritage in the Southeast Asian region.
Thailand's intangible cultural heritages currently include Khon, a dance drama genre, traditional Thai massage, or Nuad Thai, and Nora, which is an acrobatic form of dance theater and improvisational singing from southern Thailand.
Title: Draft MOU on Cultural Cooperation between Ministry of Culture of Kingdom of Thailand and Ministry of Culture of the Russian Federation
The cabinet approved the draft MOU on Cultural Cooperation between Ministry of Culture of Kingdom of Thailand and Ministry of Culture of the Russian Federation, and authorized Minister of Culture as signatory of the MOU. Should there be an amendment in parts that are not gist nor against national interest, Ministry of Culture may proceed without having to resubmit to the cabinet. This is as proposed by Ministry of Culture.
Gist
The draft MOU on Cultural Cooperation between Ministry of Culture of Kingdom of Thailand and Ministry of Culture of the Russian Federation is aimed to promote continued exchange of culture in various aspects, i.e., arts, languages, literature, museum cooperation, conservation of cultural heritage, movies, music, theater, and visual arts.
รัฐบาลไทย-ข่าวทำเนียบรัฐบาล-กรมเจ้าท่า ขุดลอก เพื่อดูแลประชาชนตามนโยบายคมนาคม
วันจันทร์ที่ 17 เมษายน 2566
กรมเจ้าท่า ขุดลอก เพื่อดูแลประชาชนตามนโยบายคมนาคม
...
กรมเจ้าท่า ขุดลอก เพื่อดูแลประชาชนตามนโยบายคมนาคม
จากนโยบายรัฐบาล และกระทรวงคมนาคม โดยกรมเจ้าท่า ได้ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ส่งเสริมและสนับสนุนภาคการเกษตรและการประมงนั้น
กรมเจ้าท่า โดยสํานักงานพัฒนาและบํารุงรักษาทางน้ํา ที่ 5 กรมเจ้าท่าขุดลอกร่องน้ําคลองนาจอมเทียน อําเภอสัตหีบ จังหวัดชลบุรี หน่วยปฏิบัติงานขุดลอกร่องน้ําคลองนาจอมเทียน อําเภอสัตหีบ จังหวัดชลบุรี โดยรถขุด จบ.2 และชุดเรือขุดลอกร่องน้ําพื้นที่ป่าชายเลน- ตั้งแต่ กม. - 0+625 ถึง กม. 0+250 ระยะทางยาว875 เมตร และ กม. 0+000A ถึง กม. 0+050A ระยะทางยาว 50 เมตร รวมระยะทางยาวทั้งสิ้น 925 เมตร ปริมาณวัสดุขุดลอก 27,198.83 ลูกบาศก์เมตร โดยขุดลอกให้ได้ความลึก ความกว้างตามเกณฑ์ แก้ไขความตื้นเขินของร่องน้ําจากตะกอนดินทราย และ เศษวัสดุที่สะสมกีดขวางแนวร่องน้ํา เพื่อความสะดวกและปลอดภัยในการเดินเรือ ส่งเสริมอาชีพประมง เพิ่มรายได้ในชุมชน ช่วยในการระบายน้ํา ปัจจุบันขุดลอกได้ระยะทาง 365 เมตร คิดเป็นร้อยละ 16.89 โดยมีเรือประมง เรือท่องเที่ยว เรือสําราญประมาณ 100 ลํา ได้ประโยชน์ ในการขุดลอก
สํานักงานพัฒนาและบํารุงรักษาทางน้ําที่ 6 หน่วยปฏิบัติงานขุดลอกร่องน้ําทุ่งมหา อําเภอปะทิว จังหวัดชุมพร โดยเรือเจ้าท่า ข.47 และเรือเจ้าท่า พ 247 เป็นเครื่องจักรปฏิบัติงาน ขุดลอกร่องน้ําตามแผนงานตั้งแต่ กม. -0+150 ถึง กม.-1+450 รวมเป็นระยะทาง 1,300 เมตร ปริมาณวัสดุขุดลอก ทั้งสิ้น 49,000 ลูกบาศก์เมตร เพื่อบํารุงรักษาร่องน้ําแก้ปัญหาร่องน้ําตื้นเขิน การสัญจรทางน้ําได้สะดวก ปลอดภัย การระบายน้ํา ส่งเสริมอาชีพด้านการประมง ปัจจุบันขุดได้ระยะ ทาง 361 เมตร เนื้อดิน 15,327 ลูกบาศก์เมตร คิดเป็นร้อยละ 31.28 โดยมีเรือใช้บริการร่องน้ําประมาณ 100 ลํา ประกอบด้วย เรือขนาด 1-9 ตันกรอส ประมาณ 90 ลํา เรือขนาด 10-20 ตันกรอส 10 ลํา
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลตั้งเป้าการส่งออกผลไม้สดและแปรรูปปี 2566 ที่ 4.44 ล้านตัน เพิ่มจากปีก่อน 10%
วันจันทร์ที่ 17 เมษายน 2566
17/04/2566
​โฆษกรัฐบาลเผย รัฐบาลตั้งเป้าการส่งออกผลไม้สดและแปรรูปปี 2566 ที่ 4.44 ล้านตัน เพิ่มจากปีก่อน 10%
​โฆษกรัฐบาลเผย รัฐบาลตั้งเป้าการส่งออกผลไม้สดและแปรรูปปี 2566 ที่ 4.44 ล้านตัน เพิ่มจากปีก่อน 10% พร้อมยินดีปลาช่อนไทยได้โควต้าส่งออกไปเวียดนาม 100 ตัน
วันนี้ 17 เมษายน 2566นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงมาตรการบริหารจัดการผลไม้ปี 2566 และเแผนการส่งออกผลไม้ไทย ซึ่งตั้งเป้าการส่งออกผลไม้สดและแปรรูปไว้ที่ 4.44 ล้านตัน รวมถึงยินดีที่ “ปลาช่อนไทย” ได้รับความนิยมในประเทศเวียดนาม ซึ่งล่าสุดเกิดความร่วมมือผ่านการลงนามบันทึกความเข้าใจ (MOU) จับคู่ธุรกิจระหว่างกันทําให้ไทยได้โควต้าการส่งออกปลาช่อน 100 ตัน
โฆษกประจําสํานักนายกรัฐมนตรี กล่าวว่า กระทรวงพาณิชย์ กระทรวงเกษตรและสหกรณ์ และหน่วยงานที่เกี่ยวข้องทั้งจากภาครัฐและเอกชนหารือร่วมกันเพื่อเตรียมมาตรการบริหารจัดการผลไม้ปี 2566 เตรียมตลาดล่วงหน้าเพื่อรองรับผลไม้ ด้วยการใช้ 22 มาตรการเชิงรุก ที่ครอบคลุม 4 ด้าน ตั้งแต่ การผลิต การตลาดในประเทศ รณรงค์การบริโภคผลไม้ไทย เจาะตลาดใหม่ในต่างประเทศ ตลอดจนด้านกฎหมายที่มุ่งเจรจามาตรการทางการค้าเพื่อลดอุปสรรคการส่งออกผลไม้ไปยังประเทศคู่ค้า ซึ่งกระทรวงพาณิชย์ตั้งเป้าหมายการส่งออกผลไม้สดและแปรรูปไว้ที่ 4.44 ล้านตัน เพิ่มจากปีก่อน 10% โดยเฉพาะด้านการส่งออกทุเรียน ซึ่งในปี 2566 นี้ ตั้งเป้าการส่งออกทุเรียนให้ได้ที่ 100,000 ล้านบาท โดยที่ผ่านมามีการลงพื้นที่หลายจังหวัดในภาคตะวันออก เพื่อเตรียมพร้อมเข้าสู่ช่วงการตัดทุเรียนหมอนทอง โดยกําชับให้เกษตรกรห้ามตัดทุเรียนอ่อน ให้ตัดทุเรียนตามกําหนดเก็บเกี่ยวของแต่ละจังหวัดอย่างเคร่งครัด ในแนวทาง 3 ประสาน ทั้งเกษตรกร โรงรับซื้อผลไม้ และ มือตัด ซึ่งเชื่อมั่นว่า การดําเนินการตามมาตรการดังกล่าวข้างต้น จะช่วยแก้ปัญหาจํานวนผลไม้ในตลาดได้ ทําให้ราคาผลไม้สูงขึ้น และสามารถดันยอดการส่งออกได้ตามเป้าหมาย
นอกจากนี้ โฆษกประจําสํานักนายกรัฐมนตรีได้เปิดเผยเพิ่มเติมเกี่ยวกับ รายงานถึงกระแสความนิยมของ “ปลาช่อนไทย” ในประเทศเวียดนาม เนื่องจากปลาช่อนไทย มีคุณภาพ มีความสดสะอาด ปลอดภัยต่อผู้บริโภค และได้มาตรฐานสากล ซึ่งล่าสุดเมื่อวันที่ 14 มีนาคม 2566 ได้มีการเจรจาข้อตกลงผ่านการลงนามบันทึกความเข้าใจ (MOU) ระหว่างจังหวัดกวางบิงห์ (Quang Binh) สาธารณรัฐสังคมนิยมเวียดนาม และจังหวัดสกลนคร ราชอาณาจักรไทย ในการจับคู่ธุรกิจ 16 คู่ค้า ส่งเสริมแบรนด์สินค้าท้องถิ่น โดยเฉพาะปลาช่อนไทย และ ลูกพันธุ์ปลาช่อน ที่ไทยได้โควต้าในการส่งออกไปยังเวียดนาม 100 ตัน ซึ่งช่วยสร้างอาชีพและรายได้ให้ผู้ประกอบการเลี้ยงปลาช่อนไทย
“รัฐบาลเชื่อมั่นในศักยภาพ การบริหารจัดการสินค้าเกษตรไทย และการบูรณาการการทํางานของหน่วยงานที่เกี่ยวข้อง ประกอบกับชื่อเสียงสินค้าเกษตรไทยที่มีอย่างต่อเนื่องยาวนาน ไม่ว่าจะเป็นผลไม้ที่มีมาตรการควบคุมตามมาตรฐาน รวมไปถึงการพยายามขยายตลาด และเพิ่มมูลค่าการส่งออกให้กับประเทศ ซึ่งนายกรัฐมนตรีขอบคุณการทํางานบูรณาการความร่วมมือทั้งจากภาครัฐและเอกชน ซึ่งจะเป็นปัจจัยสําคัญทําให้การทํางานของประเทศชาติสําเร็จลุล่วง” นายอนุชาฯ กล่าว